Diari Oficial de la Generalitat Valenciana


Sumari del DOGV 9039, del 11-03-2021 (2021/2367)

Informació pública de la sol·licitud de modificació substancial de l'autorització ambiental integrada d'una indústria de laminació de banda d'alumini amb emplaçament en l'autovia Sagunt-Somport (A-23) km 26,2 de Segorbe.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2367


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud de modificació substancial de l'autorització ambiental integrada d'una indústria de laminació de banda d'alumini amb emplaçament en l'autovia Sagunt-Somport (A-23) km 26,2 de Segorbe. [2021/2367]  
De conformitat amb el que s'estableix en l'article 30 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 086/20 IPPC, seguit a instàncies de Compañía Valenciana de Aluminio Baux, SL, amb domicili a l'efecte de notificacions en l'autovia Sagunt-Somport (A-23) km 26,2 de Segorbe (Castelló), que té com a objecte l'atorgament de la modificació substancial de l'autorització ambiental integrada d'una indústria de laminació de banda d'alumini.  
- Peticionari: Compañía Valenciana de Aluminio Baux, SL.  
- Emplaçament: autovia Sagunt-Somport (A-23) km 26,2 de Segorbe (Castelló). CP12400.  
- Procediment: modificació substancial de l'autorització ambiental integrada de les instal·lacions d'una indústria de laminació de banda d'alumini, que consisteixen a modernitzar i optimitzar el seu procés de producció i amb això, augmentar la seua capacitat de producció de laminació en calenta a 84.000 tones/any mitjançant la instal·lació d'un nou forn fusor rotatiu basculant HF5 amb capacitat de fusió de fins a 65 t/fornada juntament amb els sistemes de prevenció i control de la contaminació, que inclouen una campana i un filtre de mangues per a la captació i depuració dels gasos emesos.  
El que es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que estimen convenients.  
  
Durant aquest termini, les persones interessades podran examinar la documentació relativa a l'expedient esmentat en el portal web Expedients en tràmit d'informació pública (Art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 26 de febrer de 2021.- El director general de Qualitat i Educació Ambiental: Joan Piquer Huerga.